[{"text_idx": "#000001", "text": "Fe'i sefydlwyd ym 1998 i liniaru digartrefedd a'r effeithiau cysylltiedig ar unigolion, teuluoedd a'n cymunedau."}, {"text_idx": "#000002", "text": "Ydych chi'n gwybod ble rydych chi'n aros heno?"}, {"text_idx": "#000003", "text": "Os ydych chi'n cysgu allan, mewn perygl o fod yn aros gyda dieithriaid neu'n meddwl eich bod chi wedi aros yn rhy hir efo ffrindiau neu deulu, cysylltwch a\u0302 ni heddiw."}, {"text_idx": "#000004", "text": "bwydo person sy'n cysgu allan am wythnos."}, {"text_idx": "#000005", "text": "Bydd \u00a315 yn talu'r gost..."}, {"text_idx": "#000006", "text": "i berson ifanc aros mewn Nightstop."}, {"text_idx": "#000007", "text": "i gael person ifanc oddi ar y stryd am noson."}, {"text_idx": "#000008", "text": "becyn i berson sy'n cusgu allan..."}, {"text_idx": "#000009", "text": "Mae Pecyn Cysgu allan yn cynnwys..."}, {"text_idx": "#000010", "text": "\"Pan symudais i mewn i'r Llety a\u0302 Chymorth, doedd gen i ddim byd, doeddwn i ddim yn gwybod sut roeddwn i fod i gael unrhyw arian na dod o hyd i unrhyw le i fyw. Pan symudais i mewn i'r prosiect, roeddwn mor ddiolchgar nid yn unig i gael fy ystafell wely a'm hystafell ymolchi fy hun ond yr oeddwn eisoes wedi cael dillad gwely, tyweli, cyllyll a ffyrc a rhywfaint o fwyd i'm rhoi ar ben ffordd. Roedd y staff a'r preswylwyr eraill mor groesawgar a charedig a oedd yn lleddfu llawer o'm pryder. Fe wnaeth staff y prosiect fy helpu i gael rhywfaint o ID, sefydlu cyfrif banc a Chredyd Cynhwysol fel y byddai gen i incwm. Ond nid yn unig hynny, yr oeddwn yn gallu cael rhywun i siarad ag ef yn rheolaidd a chael gafael ar gymorth a chyngor nad oeddwn erioed wedi'i gael o'r blaen. Rwyf wedi gallu cael cefnogaeth ar gyfer fy iechyd meddwl ac rwy'n teimlo fel person hollol wahanol cyn i mi symud i mewn. Roeddwn i'n gallu pasio fy arholiadau coleg ac rwyf hyd yn oed wedi cael fy nerbyn i'r brifysgol nawr i barhau a\u0302'm haddysg. Mae'r sgiliau rwyf wedi'u dysgu ers byw yn y prosiect wedi rhoi hyder i mi y byddaf yn gallu ymdopi a\u0302 byw ar fy mhen fy hun yn y dyfodol.\""}, {"text_idx": "#000011", "text": "\"Symudais i'r ty\u0302 pan oeddwn i'n 20 oed. Roedd gen i bryder, iselder ac roeddwn i'n arswydo am sut beth fyddai hi. Roedden ni yn y cyfnod clo, roedd mam yn orlawn a bu'n rhaid i mi symud ar draws yr ynys. Ar y dechrau roeddwn i'n ei chael hi'n anodd dod i lawr y grisiau, ond fe wnaeth fy ngweithiwr cymorth fy helpu i roi hwb i'm hyder. Dechreuais fynd allan a chymryd rhan mewn gweithgareddau. Roeddwn i wrth fy modd gyda'r garddio, yn gwneud ffrindiau gyda phawb ac roedd y staff yn hyfryd. Tua 6 mis roeddwn i'n teimlo'n ddigon da ynof fy hun i wneud cais am swydd. Fe'i cefais, a dyma oedd hwb hyder mwyaf fy mywyd. Yn ddiweddar, cefais gyfle i symud i'r byngalos. Yr oeddwn yn amheus a oeddwn yn barod ac yn nerfus ynghylch rhannu gyda dim ond un person arall, ond yr oedd yn benderfyniad gwych. Rwy'n dal i alw heibio i'r swyddfa am sgwrs, ond rwyf wedi sylweddoli y gallaf ymdopi ar fy mhen fy hun. Rydw i ar fin symud ymlaen i'm fflat fy hun. Mae pethau gyda fy nheulu yn llawer gwell. Rydyn ni gymaint yn agosach \u2013 rydyn ni'n siarad yn rheolaidd ac rydyn ni wedi trefnu gwyliau gyda'n gilydd.\""}, {"text_idx": "#000012", "text": "\u200bAdborth Preswylwyr Llys y Gwynt\u200b"}, {"text_idx": "#000016", "text": "Dathlodd Digartref ei ben-blwydd yn 21 ym mis Ionawr 2020. Roedd arnynt eisiau nodi'r achlysur drwy gychwyn ar amrywiaeth o heriau a digwyddiadau codi arian gyda\u2019r nod gyffredinol o godi \u00a321,000 o leiaf drwy gydol 2019."}, {"text_idx": "#000017", "text": "Cynhaliwyd digwyddiad dathlu yng Nghanolfan Ucheldre yng Nghaergybi ar yr 28ain o Ionawr, daeth llawer o bobl i\u2019r digwyddiad gyda\u2019r gwesteion yn cynnwys staff blaenorol a phresennol, gwirfoddolwyr, defnyddwyr gwasanaeth, ffrindiau a chefnogwyr."}, {"text_idx": "#000021", "text": "Cwmni Cyfyngedig trwy Rhif Warant: 3516358"}]